Hy het die gebruik van chromosoomgetalle in sistematiese plantkunde begin.
Olaf Hagerup (29 September 1889 - 2 Maart 1961) was 'n Deense plantkundige. Hy het vanaf 1911 aan die Universiteit van Kopenhagen plantkunde onder die professore Eugenius Warming, Christen C. Raunkiær, L. Kolderup Rosenvinge en W. Johannsen gestudeer. Hy het sy Ph.D by dieselfde universiteit in 1930 verwerf. Vanaf 1934 tot 1960 was hy superintendent by die Botaniese Museum van die Universiteit van Kopenhagen.
Hagerup se wetenskaplike werke het onder meer betrekking op evolusie, poliploïedie en bestuiwing. Hy het getoon dat die tetraploïede Empetrum hermaphroditum 'n afsonderlike spesie van die diploïde Empetrum nigrum is. Hy het sodoende die gebruik van chromosoomgetalle in sistematiese plantkunde begin, 'n veld wat later as sitotaksonomie bekend sou staan. Hy het die hipotese uiteengesit dat die ploïdievlak 'n belangrike faktor in die verspreiding en ekologie van plantspesies is. In teenstelling hiermee is nog een van sy wetenskaplike idees verwerp deur latere moderne navorsing - die idee van 'n direkte afkoms van die sentrosperme (ongeveer gelyk aan Caryophyllales) van die gimnospermuse Gnetophyta en dus twee afsonderlike evolusionêre afstammelinge binne die blomplante. Baie van Hagerup se studies was gemoeid met plantspesies van die Ericaceae, Empetraceae en verwante families, of Bicornes soos hulle in die Wettstein-stelsel bekend was.
Oxycoccus hagerupii (Ericaceae) (Engels: cranberry) is deur Á. & D. Löve na hom vernoem om hom te vereer.
Die standaard outeursafkorting Hagerup word gebruik om hierdie persoon as die skrywer aan te dui wanneer 'n botaniese naam aangehaal word.
Hagerup, O. (1926) Kønsdelenes Bygning og Udvikling hos Koenigia islandica L. (The anatomy and development of sexual structures in Koenigia islandica L.) Meddelelser om Grønland] 58 (3): 197-204.
Hagerup, O. (1929) Étude des types biologiques de Raunkiær dans la flore autour de Tombouctou. Biologiske Meddelelser, Kongelige Danske Videnskabernes Selskab] 9 (4): 1-116.
Hagerup, O. (1930) Über die Bedeutung der Schirmform der Krone von Acacia seyal Del. Dansk Botanisk Arkiv] 6 (4): 1-20.
Hagerup, O. (1930) Vergleichende Morphologische und Systematische Studien über die Ranken und Andre Vegetative Organe der Cucurbitaceen und Pasifloraceen. Doctoral dissertation, University of Copenhagen]. Dansk Botanisk Arkiv] 6 (8): 1-104.
Hagerup, O. (1942) Myre-Bestøvning. (Ant pollination). Botanisk Tidsskrift] 46: 116-123.
Hagerup, O. (1947) The spontaneous formation of haploid, polyploid, and aneuploid] embryos in some orchids. Biologiske Meddelelser, Kongelige Danske Videnskabernes Selskab 20 (9): 1-22.
Hagerup, Else & Olaf (1953) Thrips pollination of Erica tetralix. New Phytologist 52 (1): 1-7.
Hagerup, O. (1957) Wind autogamy in Arbutus. Bulletin du Jardin botanique de l'État a Bruxelles 27 (1): 41-47.
ISNI: 0000 0001 0965 1473
WorldCat Identities (via VIAF): 38382924
Ontsluit van "https://af.wikipedia.org/w/index.php?title=Olaf_Hagerup&oldid=1852728"
Die bladsy is laas op 6 November 2018 om 18:22 bygewerk.